CELEX: 32011R0184
Language: hr
Date: 2011-02-25 00:00:00
Title: Uredba Komisije (EU) br. 184/2011 od 25. veljače 2011. o odobrenju Bacillus subtilis C-3102 (DSM 15544) kao dodatka hrani životinje za piliće koji se uzgajaju za nesenje, za purane, manje značajne ptičje vrste i druge ukrasne ptice i pernatu divljač (nositelj odobrenja Calpis Co. Ltd Japan, kojega zastupa Calpis Co. Ltd Europe Representative Office)  Tekst značajan za EGP

03/Sv. 059
            
            
               HR
            
            
               Službeni list Europske unije
            
            
               165
            
         32011R0184
   
               L 053/33
            
            
               SLUŽBENI LIST EUROPSKE UNIJE
            
            
               25.02.2011.
            
         
      UREDBA KOMISIJE (EU) br. 184/2011
   od 25. veljače 2011.
   o odobrenju Bacillus subtilis C-3102 (DSM 15544) kao dodatka hrani životinje za piliće koji se uzgajaju za nesenje, za purane, manje značajne ptičje vrste i druge ukrasne ptice i pernatu divljač (nositelj odobrenja Calpis Co. Ltd Japan, kojega zastupa Calpis Co. Ltd Europe Representative Office)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Uz zahtjev su priloženi pojedinosti i dokumenti zahtijevani u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje novog korištenja Bacillus subtilis C-3102 (DSM 15544) kao dodatka hrani za životinje za piliće koji se uzgajaju za nesenje, za purane i manje značajne ptičje vrste i njegovo uvrštenje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje Bacillus subtilis C-3102 (DSM 15544) odobreno je na 10 godina za piliće za tov Uredbom Komisije (EZ) br. 1444/2006 (2) te za odbijenu prasad Uredbom Komisije (EU) br. 333/2010 (3).
            
         
               (5)
            
            
               Dostavljeni su novi podaci u potporu zahtjevu za odobrenje pripravka za piliće koji se uzgajaju za nesenje, za purane i manje značajne ptičje vrste. Europska agencija za sigurnost hrane (dalje u tekstu Agencija) zaključila je u mišljenju od 5. listopada 2010. (4) da pod predloženim uvjetima korištenja, Bacillus subtilis C-3102 (DSM 15544) nema štetan učinak na zdravlje životinja, zdravlje ljudi ili na okoliš, te da njegovo korištenje može znatno povećati prirast kod ciljnih vrsta. Agencija ne smatra da postoji potreba za posebnim zahtjevima za praćenjem nakon stavljanja na tržište. Ona je također potvrdila izvješće o analitičkoj metodi dodatka hrani za životinje u hrani za životinje koje je podnio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena Bacillus subtilis C-3102 (DSM 15544) pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time, korištenje toga pripravka treba odobriti kako je definirano u Prilogu ovoj Uredbi.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Stabilizatori dobre flore”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. veljače 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
   
      (2)  SL L 271, 30.9.2006., str. 19.
   
   
      (3)  SL L 102, 23.4.2010., str. 19.
   
   
      (4)  EFSA Journal 2010.; 8(10):1867.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Najviša dob
            
            
               Najmanji sadržaj
            
            
               Najveći sadržaj
            
            
               Ostale odredbe
            
            
               Trajanje odobrenja
            
         
               CFU/kg potpune krmne smjese s udjelom vlage od 12 %
            
         
               Kategorija zootehničkih dodataka. Funkcionalna skupina: Stabilizatori dobre flore
            
         
               4b1820
            
            
               Calpis Co. Ltd Japan, kojega zastupa Calpis Co. Ltd Europe Representative Office, Francuska
            
            
               
                  Bacillus subtilis C-3102 (DSM 15544)
            
            
               
                            
                        
                        
                           
                              Sastav dodatka hrani za životinje
                           
                           Pripravak Bacillus subtilis C-3102 (DSM 15544) koji sadrži najmanje 1 × 1010 CFU/g
                        
                     
                            
                        
                        
                           
                              Značajke aktivne tvari
                           
                           Žive spore Bacillus subtilis C-3102 (DSM 15544)
                        
                     
                            
                        
                        
                           
                              Analitičke metode  (1)
                              
                           
                           Prebrojavanje: metoda iscrpljivanja materijala uz korištenje tripton soje agara s prethodnim zagrijavanjem uzoraka hrane za životinje.
                           Identifikacija: Gel elektroforeza u pulzirajućem polju (PFGE)
                        
                     
            
               Pilići koji se uzgajaju za nesenje
            
            
               —
            
            
               5 x 108
               
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa, navedite temperaturu skladištenja, rok trajanja od datuma proizvodnje i stabilnost pri peletiranju.
                        
                     
                           2.
                        
                        
                           Za sigurnost: kod rukovanja primjenjuje se zaštita od udisanja, naočale i rukavice.
                        
                     
                           3.
                        
                        
                           Može se koristiti u hrani za životinje koja sadržava sljedeće odobrene kokcidiostatike: dekokvinat, monenzin natrij, robenidin hidroklorid, diklazuril, lasalocid natrij, halofuginon, narazin, salinomicin natrij, maduramicin amonij, narazin-nikarbazin, semduramicin natrij ili nikarbazin.
                        
                     
            
               18. ožujka 2021.
            
         
               Purani, manje značajne ptičje vrste i ostale ukrasne ptice i pernata divljač
            
            
               3 x 108
               
            
         
      (1)  Detalji analitičkih metoda dostupni su na sljedećoj adresi Referentnog laboratorija Zajednice: www.irmm.jrc.be/crl-feed-additives